Spis č.: A/2015/20731
Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:
Názov: 		Mesto Košice				
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo: 		Trieda SNP 48/A, 040 01 Košice			
	
Kontaktná osoba pre verejné obstarávanie:  JUDr. Mária Sivuľková
Telefón: 055/6419 881
Pracovný kontakt pre vysvetlenie výzvy:  maria.sivulkova@kosice.sk 

E -mail pre podanie ponuky: 2015.20731@kosice.sk    
Požiadať o vysvetlenie výzvy je možné najneskôr 2 hodiny pred uplynutím lehoty na predkladanie ponúk. Uchádzačovi sa odporúča sledovať webovú stránku mesta Košice, kde je predmetná výzva zverejnená až do termínu na predkladanie ponúk z dôvodu prípadných doplnení resp. vysvetlení výzvy.
                                
2.	Názov predmetu zákazky: Predĺženie podpory na diskové polia NetApp
Zákazka je na: poskytnutie služby

3.	Stručný opis predmetu zákazky: 
Hardvérová a softvérová podpora pre 2 ks diskových polí NetApp s príslušenstvom podľa technickej špecifikácie – príloha č.1

4.	Predpokladaná hodnota zákazky (bez DPH): 19 800 € 

5.	Základné zmluvné podmienky: 
-	Miesto poskytovania služieb: Magistrát mesta Košice, Trieda SNP 48/A, 040 11 Košice
-	Lehota poskytovania služieb: 27 mesiacov od doručenia objednávky
-	Splatnosť faktúry: 30 dní

6.	Lehota na predkladanie ponúk: do 19.10.2015,  do 09.30 hod.

7.	Stanovenie ceny
-	Do ceny je potrebné zapracovať aj cenu za dopravu na miesto poskytnutia služby. Cenu je potrebné spracovať na základe požadovaného rozsahu a požadovanej kvality a ďalších požiadaviek uvedených vo výzve a podľa príloh. Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke. 
-	Cena predmetu zákazky nesmie prekročiť stanovenú výšku bez DPH: 19 999 €.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuku uchádzač zašle spolu s  dokladmi, ak sú požadované. Ponuky zaslané po termíne, na inú e-mailovú adresu, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená.

10.	Podmienky účasti sú nasledovné:
1.1	Uchádzač musí byť oprávnený poskytovať požadované služby.
1.2	Uchádzač musí byť oficiálnym partnerom NetApp.
1.3	Uchádzač musí preukázať súlad s technickou špecifikáciou predmetu zákazky uvedenej v prílohe 1. 

Na preukázanie splnenia podmienok účasti je potrebné predložiť tieto doklady: 
1.1	Skenované oprávnenie na poskytnutie služby (výpis z obchodného registra, resp. živnostenského registra alebo platné potvrdenie o zápise do zoznamu podnikateľov - nepostačuje vytlačená kópia z webovej stránky Obchodného registra, resp. Živnostenského registra) a pod.
1.2	Skenované potvrdenie o partnerstve NetApp.
1.3	Technická špecifikácia ponúkaných služieb – podrobný opis predmetu zákazky (je nutné uviesť ako prílohu ponuky). 

11.	Kritériá na hodnotenie ponúk sú: 
1.	Cena
2.	Spôsob hodnotenia kritéria je nasledovný:  Úspešným uchádzačom bude ten, kto bude  
 mať najnižšiu celkovú cenu za celý predmet zákazky.

12.	Prijatie ponuky:
U úspešného uchádzača bude uplatnená objednávka. 

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služieb, prípadne ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

Ing. Pavol Lazúr, v.r.
								              riaditeľ magistrátu

Prílohy: 
1.	Podrobný opis predmetu zákazky – technická špecifikácia
2.	Formulár na ponuku